Eksperimentaalne Sealiha Tootmise Kombinaat
Eksperimentaalne Sealiha Tootmise Kombinaat (EKSEKO) oli Nõukogude ajal Viiratsis tegutsenud põllumajandusettevõte, täisnimega J. Gagarini nimelise Näidissovhoostehnikumi Eksperimentaalne Sealihatootmise Kombinaat. Kombinaat rajati 1974. aastal, 1993. aasta novembrist muudeti see eraettevõtteks AS Ekseko. EKSEKO-le kuulus Eesti suurim, kuuekorruseline sigala, mis oli ette nähtud 54 000 seale. Kogu kompleks mahutas 72 000 siga. Kombinaati autasustati ordeniga "Austuse märk".